નવી દિલ્હીઃ ખેડૂતો અને ખેતી પર નિર્ભર માણસો તથા પાણી માટે વલખાં મારનારા લોકો માટે સારા સમાચાર આવ્યા છે. આ વર્ષે દેશમાં ચોમાસુ સામાન્ય રહેશે. એટલે જે જૂનથી સપ્ટેમ્બર દરમિયાન 100 ટકા વરસાદ પડવાનું અનુમાન છે. જ્યારે સામાન્યથી વધુ વરસાદ થવાની સંભાવના 20 ટકા છે. હવામાનની જાણકારી આપનારી પ્રાઇવેટ એજન્સી સ્કાઇમેટ વેધરે ચોમાસા પરનો તેનો તાજો રીપોર્ટ વેબસાઇટ પર જાહેર કર્યો છે. રીપોર્ટ અનુસાર, દુષ્કાળની સંભાવના શૂન્ય ટકા છે.